
Iohannis și serviciile dorm împreună? 


Hopa, s-au trezit autoritățile din România. CSAT a descoperit internetul, SRI și 
SIE ne bagă pe gât manuale de funcţionare a TikTok și Telegram, iar Iohannis a 
descoperit că e... președinte! Noroc cu dileala de la alegeri, în special cu 
„exoticul” Călin Georgescu. 


După ce instituțiile cu atribuții pe siguranța naţională au dormit pe ele și pe banii noștri, 
iată a venit unul ca Georgescu și le-a tras câteva palme de văd toate numai Rusia și 
Putin. Ba chiar și columbieni. Acum că SRI și SIE au aflat cum funcționează TikTok și 
Telegram, iar procurorii dau din colț în colț că nu găsesc infracțiunile, autorităţile scot de 
la naftalină dosare care să spele cât de cât imaginea de rahat a funcţionărimii din servicii. 


Dacă tot a dat Iohannis tonul, cu marea desecretizare, iată că DIICOT și SRI au scos din 
sertar cazul unui cetățean columbian, cu pregătire militară, instigat din Rusia să arunce în 
aer sau să incendieze obiective importante din România. Potrivit procurorilor, columbianul 
cu pregătire militară ar fi început documentarea pentru a-și îndeplini planul în luna iulie 
2024, după alegerile locale din România. 


De se s-a dat astăzi drumul la această informație? În aceeași zi cu desecretizarea lui 
Iohannis? Columbianul este în mâna autorităților române de luni de zile și nimeni nu a 
spus nimic. Mai ales că, așa cum scriu procurorii în rechizitoriul de trimitere în judecată a 
cetițeanului columbian, pe parcursul lunii iulie 2024 la instigarea unui suspect, cetățean 
străin rezident în Federația Rusă, inculpatul a desfășurat o activitate de documentare 
pentru punerea în aplicarea a unui plan de incendiere sau distrugere prin 
explozie/incendiere a unor obiective în România, cu importanță deosebită, de natură să 
pună în pericol securitatea naţională. Nicio vorbă în plus despre suspectul din Rusia. Sau 
i-a depășit problema? 


Mai mult, iată ce transmitea Administrația Prezidenţială pe 25 noiembrie: „Președintele 
României nu a primit informări din partea instituţiilor statului cu privire la existența unor 
riscuri de influențare a alegerilor prezidenţiale sau cu privire la ingerințe externe în 
procesul electoral și nici referitor la un mod de promovare a candidatului menţionat în 
solicitarea dumneavoastră pe anumite rețele de socializare, care să ridice suspiciuni”. 


Cine a sforăit mai mult? Iohannis sau serviciile? Ce au păzit patrioții funcționari ai SRI? I- 
au păzit doar spatele lui Klaus? 


Un lucru este cert: indiferent cum se va numi viitorul președinte al României, poporul a 
dat semnalul că s-a săturat de Iohannis și haita de lingăi, dar și de incompetenții din 
servicii. 


